पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी से झूझ रहे प्रदेश को अब हर तरफ से मदद मिलनी शुरू हो गई। विधायकों, पार्षदों के बाद अब सरपंच संघ ने भी मदद के लिए हाथ बढ़ाया है। संघ ने राज्य सरकार को 18 से 44 साल तक की उम्र वाले ग्रुप के वैक्सीनेशन के लिए 5.61 करोड़ रुपए की आर्थिक सहायता दी है।
सरपंच संघ राजस्थान के अध्यक्ष बंशीधर गढ़वाल ने बताया कि हमने प्रदेश के सभी 11 हजार सरपंचों का एक माह का मानदेय और हर सरपंच ने 1100 रुपए नकद लेकर सरकार को देने का निर्णय किया है। इस तरह हर सरपंच से 51,00 रुपए और कुल 5 करोड़ 61 लाख रुपए की राशि का चैक बनाकर राजस्थान कोविड वैक्सीनेशन एकाउंट में देने का निर्णय किया है।
आपको बता दें कि राज्य सरकार ने 18 से 44 साल की उम्र के प्रदेश के सभी लोगों को कोरोना की वैक्सीन मुफ्त लगाने का एलान किया है। इस टीकाकरण अभियान में राज्य सरकार ने अनुमानित 3 हजार करोड़ रुपए खर्च होने का अनुमान लगाया है। इसके लिए सरकार सभी विधायकों से विधायक कोष से पैसे जुटाने की तैयारी कर रही है।
कोरोना वरियर्स का दर्जा देने की मांग
सरपंच संघ ने फ्रंट लाइन वर्कर्स की तर्ज पर सरपंचों काे भी कोरोना वॉरियर्स का दर्जा देने की मांग की है। गढ़वाल ने बताया कि कोरोनाकाल में सरपंचों ने राज्य सरकार की समस्त योजनाओं जैसे वैक्सीनेशन, डोर टू डोर सर्वे, राशन वितरण, मुख्यमंत्री चिरंजीवी योजना के रजिस्ट्रेशन सहित अन्य योजनाओं में के क्रियान्वयन में अहम भूमिका निभाई थी। इन कार्यो के दौरान लोगों के संपर्क में आने से हमे भी कोरोना संक्रमित का खतरा बना रहता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva zho_Hant eng_Latn